**KÖVETELMÉNYRENDSZER**

|  |
| --- |
| **Semmelweis Egyetem Általános Orvostudományi Kar – orvos osztatlan képzés**  **Szaknyelvi Intézet**  **A gesztorintézet (és az esetleges közreműködő intézetek) megnevezése:** |
| **A tárgy neve: Magyar orvosi nyelv**  **Angol nyelven: Hungarian medical language**  **Német nyelven: Ungarische medizinische Sprache**  **Kreditértéke: 2**  **Szemeszter:**  *(amelyben a mintatanterv szerint történik a tantárgy oktatása)*   |  |  |  |  | | --- | --- | --- | --- | | **Heti összóraszám: 2** | **előadás:** | **gyakorlat:** | **szeminárium: 2** |   **Tantárgy típusa:** **kötelező kötelezően választható szabadon választható**  (KÉRJÜK A MEGFELELŐT ALÁHÚZNI!) |
| **Tanév: 2023–2024.** |
| **Kötelezően- vagy szabadon választható tantárgy esetén a képzés nyelve: magyar** |
| **Tantárgy kódja: AOVNYE971\_1M**  *(Új tárgy esetén Dékáni Hivatal tölti ki, jóváhagyást követően)* |
| **Tantárgyfelelős neve: Dr. habil. Fogarasi Katalin**  **Munkahelye, telefonos elérhetősége: Szaknyelvi Intézet (1094 Bp., Ferenc tér 15.), + 36-20-670-1330**  **Beosztása: igazgató, habilitált egyetemi docens**  **Habilitációjának kelte és száma: 2023. 02. 06. 11/2023/habil.** |
| **A tantárgy oktatásának célkitűzése, helye az orvosképzés kurrikulumában:**  Az orvostudományi általános műveltség tárgya. A szaktárgyakat kiegészítő, minden orvos számára nélkülözhetetlen, általános ismereteket ad, hozzásegít az erkölcsös és a tudományos orvosláshoz. |
| **A tárgy oktatásának helye (előadóterem, szemináriumi helyiség, stb. címe): EOK, Hári Pál előadóterem, Budapest 1094, Tűzoltó u. 37–47.** |
| **A tárgy sikeres elvégzése milyen kompetenciák megszerzését eredményezi:**  A magyar orvosi nyelv tantárgy az alapvető nyelvi kérdések mellett minden orvostanhallgatónak és végzett orvosnak, kutatónak is szükséges ismereteket tanít. Rangos előadók oktatják sok más mellett:  a magyar orvosi nyelv elvi, helyesírási, írásmódi stb. szempontjait;  a magyar orvosi nyelv történetét, alakulását, helyét a világban;  az európai orvosi nyelv és iskolák történetét;  a tudományos közlemények írásának, a tudományos előadások tartásának módját, megfontolásait;  könyvészeti, irodalomkeresési és tudománymérési ismereteket;  a szakkönyvek és folyóiratok szerkesztésének és a tudományos közlemények bírálatának alapjait;  a tudományos fokozatok rendszerét, az MTA szerepét;  az orvosi viselkedés, orvos–beteg párbeszéd nyelvi összefüggéseit;  az orvostudomány fontosabb szakterületeinek (anatómia, élettan, gyógyszertan stb.) sajátságos nyelvi kérdéseit. |
| **A tantárgy felvételéhez, illetve elsajátításához szükséges előtanulmányi feltétel(ek): –** |
| **Több féléves tárgy esetén a párhuzamos felvétel lehetőségére, illetve engedélyezésének feltételeire vonatkozó álláspont: –** |
| **A kurzus megindításának hallgatói létszámfeltételei (minimum, maximum), a hallgatók kiválasztásának módja:**  A legkisebb hallgatói létszám: 5  A legmagasabb hallgató létszám: 80  Bárki szabadon felveheti a kurzust. |
| **A tárgy részletes tematikája:**  ***(****Az elméleti és gyakorlati oktatást órákra (hetekre) lebontva, sorszámozva külön-külön kell megadni, az előadók és a gyakorlati oktatók nevének feltüntetésével, megjelölve a vendégoktatókat. Mellékletben nem csatolható!*  *Vendégoktatókra vonatkozóan minden esetben szükséges CV csatolása!)*  **Bevezető előadások**  1. Dr. Fogarasi Katalin – Dr. Bősze Péter (egyetemi tanár, SE. A tantárgy létrehozója és szervezője másfél évtizedet meghaladóan): Megnyitó  Dr. Bősze Péter: A magyar orvosi nyelv jelentősége az orvosi gyakorlatban  2. Dr. Bősze Péter: Tudományírás, tudományos közlemények, Orvosi Hetilap – A kiadványok nemzetközi azonosító rendszer (ISBN, ISSN), köteles példányok  **Előadások az orvosi nyelv történetéről**  3. Dr. Varga Éva Katalin: A magyar nyelv történetének fontosabb szakaszai, a nyelvújítás jelentősége – A magyar orvosi nyelv szókészlete és nyelvhasználata a kezdetektől  4. Dr. Kapronczay Katalin: A magyar nyelvű orvosi szakirodalom századai Magyarországon  Dr. Varga Éva Katalin: Bugát Pál és a magyar orvosi nyelv megújítása  5. Dr. Varga Éva Katalin: A magyar anatómiai nevek történetének és használatának egyes kérdései – A magyar anatómiai szaknyelv megújítói  6. Dr. Varga Éva Katalin: A magyar gyógyszerészeti szaknyelv történetének és használatának egyes kérdései – Az európai orvosi nyelv kezdetektől napjainkig, az európai orvosi egyetemek születése  **Előadások a mai magyar orvosi nyelvhasználatról**  7. Dr. Kovács Éva: Idegen szavak használata okkal, ok nélkül (Dr. Kovács Éva)  Dr. Varga Éva Katalin: Az orvos–beteg párbeszéd jellegzetességei a világháló „Orvos válaszol” oldalain  8. Dr. Mány Dániel János: A betegközpontú írott és szóbeli tájékoztató szövegek jellemzői  Dr. Barta Andrea: Az orvos és beteg közötti helyzethez alkalmazkodó orvosi nyelvhasználat jellegzetességei  9. Dr. Fogarasi Katalin – Dr. Patonai Zoltán: Az orvosi leletekben előforduló nyelvi hibák és következményei  10. Dr. Ittzés Dániel: A mai magyar orvosi nyelv helyesírási kérdései: a 6:3-as és az 1:1-es szabály, az elmozduló szóalakulatok és a nagykötőjelek az orvosi nyelvben  11. Dr. Ittzés Dániel: A mai magyar orvosi nyelv helyesírási kérdései: mozaikszók, rövidítések és a tartozékelemek az orvosi nyelvben, az orvosi csoportnevek írása  12. Szluka Péter: A tudománymérés fogalma és mutatói, a tudományos tevékenység értékelése – Az orvosi irodalom keresésének lehetőségei, keresőrendszerek és adattárak  13. Dr. Bősze Péter: A nyelv és az orvoslás: az orvosok felelőssége – A szakírás, magyaros írásmód, magyarítás, fogalmazás magyarul, fordítás magyarra és az idegen szavak használata  14. hét: Tesztírás |
| **Az adott tantárgy határterületi kérdéseit érintő egyéb tárgyak (kötelező és választható tárgyak egyaránt!). A tematikák lehetséges átfedései: Orvostörténet** |
| **A foglalkozásokon való részvétel követelményei és a távolmaradás pótlásának lehetősége, az igazolás módja a foglakozásokról való távollét esetén: Jelenlét: a TVSz-ben meghatározott szerint (legfeljebb 3 hiányzás megengedett)** |
| **A megszerzett ismeretek ellenőrzésének módja a szorgalmi időszakban: tesztírás**  (beszámolók, zárthelyi dolgozatok száma témaköre és időpontja, értékelésbe beszámításuk módja, pótlásuk és javításuk lehetősége) |
| **A hallgató egyéni munkával megoldandó feladatainak száma és típusa, ezek leadási határideje:**  **–** |
| **A félév aláírásának feltételei: Óralátogatás (legfeljebb 3 hiányzás megengedett), teszt sikeres teljesítése** |
| **A számonkérés típusa:** *(szigorlat, kollokvium, gyakorlati jegy, háromfokozatú gyakorlati jegy, projektfeladat vagy nincs vizsga):* **gyakorlati jegy** |
| **Vizsgakövetelmények: –**  (*tételsor, tesztvizsga témakörei, kötelezően elvárt paraméterek, ábrák, fogalmak, számítások listája, gyakorlati készségek ill.* *a vizsgaként elismert projektfeladat választható témakörei, teljesítésének és*  *értékelésének kritériumai)* |
| **Az érdemjegy kialakításának módja és típusa:**  (*Az elméleti és gyakorlati vizsga beszámításának módja. Az évközi számonkérések eredményeinek beszámítási módja.* *A jegymegajánlás lehetőségei és feltételei.)*  A tesztírás alapján 5 fokozatú értékelés.  90–100% = jeles (5)  75–89% = jó (4)  60–74% = közepes (3)  50–59% = elégséges (2)  0–49% = elégtelen (1)  Az írásbeli teszt határozza meg az érdemjegyet 1–5-ös skálán. |
| **A tananyag elsajátításához, a tanulmányi teljesítmény értékelések teljesítéséhez szükséges ismeretek megszerzéséhez felhasználható alapvető jegyzetek, tankönyvek, segédletek és szakirodalom listája, pontosan kijelölve, mely részük ismerete melyik követelmény elsajátításához szükséges (pl. tételenkénti bontásban), a felhasználható fontosabb technikai és egyéb segédeszközök, tanulmányi segédanyagok:**  Irodalom: Bősze Péter: Magyar Orvosi Nyelv – Egyetemi tételkötet: Semmelweis Egyetem. Medicina Könyvkiadó, Bp., 2019.  Ajánlott irodalom: Bősze Péter (szerk.): A Magyar orvosi nyelv tankönyve. Medicina Könyvkiadó, Bp., 2009.  <http://www.orvosinyelv.hu/> -n található cikkek  A tárgy moodle-oldalára feltöltött anyagok. |
| **A tárgyat meghirdető habilitált oktató (tantárgyfelelős) aláírása:** |
| **A gesztorintézet igazgatójának aláírása:** |
| **Beadás dátuma:** |